钦定古今图书集成/理学汇编/经籍典/第086卷 > 翼传辨疑 > 《淇水不信序卦之疑》
## 钦定古今图书集成/理学汇编/经籍典/第086卷 > 翼传辨疑 > 《淇水不信序卦之疑》

《淇水》云：“《十翼》皆孔子之言乎？不得而知也，然有疑焉。
《序卦》者，韩康伯虽已明非《易》之蕴，而未明所以然也。
《易》卦之序，二三相从，今《序卦》之文盖不协矣。有义之
苟合者，有义之不合而强通者，是岂圣人之言耶？”愚
谓圣人读《易》，超然意与《易》会而为之辞，岂常人寻行
数墨者可并论？以此疑之，非矣。韩康伯谓非《易》之蕴，
“先儒极议其失谈，何容易而犯不韪耶？”〈李清臣字邦直号淇水〉